Hollywood kvikmyndaframleiðandinn Harvey Weinstein hefur náð samkomulagi upp á 47 milljón dala bótagreiðslur vegna ásaka á hendur honum sem voru að mati margra kveikjan að MeToo samfélagsmiðlaherferðinni . Það samsvarar um 5,7 milljörðum íslenskra króna , en af þessari fjárhæð fá konurnar sem hafa sakað Weinstein um áreiti um 25 milljónir dala , eða sem samsvarar tæplega 3,1 milljarði króna . Þar af fara 6 milljónir dala beint til kvennana sem sakað hafa Weistein um að hafa neitt sig til kynferðislegra athafna og samræðis , en 18,6 milljónir fari í sérstakan sjóð fyrir fórnarlömb sem eigi eftir að koma fram . Fór hópur fyrrum samstarfsfélaga og ásakanda í einkamál á hendur Weinstein , en samkomulagið felur í sér að Weinstein viðurkennir ekki á sig neina sök að því er WSJ greinir frá . Til að samkomulagið nái í gegn þarf dómari að samþykkja samninginn . Nær samkomulagið til allra nema tveggja af einkamálunum sem höfðað hefur verið gegn Weinstein . Engin áhrif á sakamálið gegn Weinstein Samkomulagið hefur þó engin áhrif á sakamálið gegn Weinstein , sem þingsett verður á Manhattan 6. janúar næstkomandi , en hann neitar sök í öllum ásökunum um að hafa þvingað konur til samræðis . Af heildarupphæðinni mun loks 1 milljón dala fara í lögfræðikostnað Weinstein gegn þeim tveim ásakendum Weinstein sem ekki voru með í samkomulaginu nú , en lögfræðingar þeirra hafa sagt samkomulagið ósanngjarnt . „ Fórnarlömbin fá einungis lítið brot af af því sem vænst var af skaðabótagreiðslunum , “ segir Thomas Giuffraó . Er haft eftir Douglas Wigdor , lögfræðingi hins ásakandans að hann telji þetta samkomulag ekki bestu mögulegu niðurstöðuna . „ Það er skammarlegt að 12 milljón dala af bótagreiðslunum fari til lögfræðinga kvikmyndaleikstjóranna sem sjálfir hafa verið sakaðir um að hafa aðstoðað Harvey Weinstein , “ sagði hann .